ที่ นร 1006/ว 14      

สํานักงาน ก.พ.

ถนนติวานนท์ จังหวัดนนทบุรี 11000

24 กรกฎาคม 2558

 

เรื่อง     การแต่งตั้งข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งประเภทอํานวยการ ระดับต้น

เรียน    (เวียนกระทรวง กรม และจังหวัด)

อ้างถึง   สํานักงาน ก.พ. ที่ นร 1006/ว 9 ลงวันที่ 11 ธันวาคม 2557


อื่นๆ -           ตามหนังสือที่อ้างถึง แจ้งยกเลิกมติ ก.พ. ตามหนังสือสํานักงาน ก.พ. ที่ นร 1006/ว 19 ลงวันที่ 11 ธันวาคม 2551 และหนังสือสํานักงาน ก.พ. ที่ นร 1008/ว 11 ลงวันที่ 24 มีนาคม 2552 ที่อนุมัติให้แต่งตั้งข้าราชการพลเรือนสามัญที่มีคุณสมบัติเรื่องระยะเวลาการดํารงตําแหน่งต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งได้เป็นการเฉพาะคราวในครั้งแรกของแต่ละบุคคล ทั้งในกรณีการเลื่อนขึ้นแต่งตั้งให้ดํารงตําแหน่งในระดับที่สูงขึ้น หรือการย้ายไปแต่งตั้งให้ดํารงตําแหน่งต่างประเภทตําแหน่งที่ต้องอาศัยหลักเกณฑ์และวิธีการทีกําหนดสําหรับการเลื่อนตําแหน่ง และอนุมัติให้แต่งตั้งข้าราชการพลเรือนสามัญที่มีคุณสมบัติเฉพาะสําหรับตําแหน่งตามมาตรฐานกําหนดตําแหน่งให้ดํารงตําแหน่งประเภทอํานวยการ ระดับต้น ได้เป็นการเฉพาะคราวในครั้งแรกของแต่ละบุคคล ตั้งแต่วันที่ 11 ธันวาคม 2557 เป็นต้นไป ความแจ้งแล้ว นั้น

          โดยที่ภายหลังการยกเลิกหนังสือสํานักงาน ก.พ. ที่ นร 1008/ว 11 ลงวันที่ 24 มีนาคม 2552 ได้ปรากฏว่า มีบางส่วนราชการประสบปัญหาการแต่งตั้งข้าราชการให้ดํารงตําแหน่งประเภทอํานวยการ ระดับต้น อาทิเช่น ไม่มีตําแหน่งหรือไม่สามารถกําหนดตําแหน่งประเภทวิชาการ ระดับชํานาญการพิเศษ ซึ่งเป็นเส้นทางความก้าวหน้าไปสู่ตําแหน่งประเภทอํานวยการ ระดับต้น หรือมีตําแหน่งแต่ผู้ดํารงตําแหน่งมีคุณสมบัติในเรื่องระยะเวลาการดํารงตําแหน่งไม่ครบตามคุณสมบัติเฉพาะสําหรับตําแหน่งประเภทอํานวยการ ระดับต้น อันส่งผลกระทบต่อการบริหารงานและบริหารทรัพยากรบุคคลของส่วนราชการซึ่งถือเป็นกรณีมีเหตุผลความจําเป็นที่ ก.พ. อาจอนุมัติให้แต่งตั้งข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งได้ตามมาตรา 62 แห่งพระราชบัญญัติระเบียบข้าราชการพลเรือน พ.ศ. 2551 ดังนั้น เพื่อให้ส่วนราชการสามารถบริหารงานได้อย่างต่อเนื่อง ก.พ. จึงมีมติอนุมัติให้ข้าราชการพลเรือนสามัญตามกรณีดังต่อไปนี้ ซึ่งเป็นผู้มีคุณสมบัติต่างไปจากคุณสมบัติเฉพาะสําหรับตําแหน่งประเภทอํานวยการ ระดับต้น สามารถเข้ารับการคัดเลือกและแต่งตั้งให้ดํารงตําแหน่งดังกล่าวได้

          (1) ผู้ดํารงตําแหน่งประเภทวิชาการ ระดับชํานาญการพิเศษ และเคยดํารงตําแหน่งในระดับ 7 ตามพระราชบัญญัติระเบียบข้าราชการพลเรือน พ.ศ. 2535

          (2) ผู้ดํารงตําแหน่งประเภทวิชาการ ระดับชํานาญการ และเคยดํารงตําแหน่งในระดับ 7 ตามพระราชบัญญัติระเบียบข้าราชการพลเรือน พ.ศ. 2535

          สําหรับการที่จะแต่งตั้งข้าราชการพลเรือนสามัญผู้ใดที่มีคุณสมบัติดังกล่าวข้างต้นให้ดํารงตําแหน่งประเภทอํานวยการ ระดับต้น จะต้องดําเนินการตามหลักเกณฑ์และวิธีการที่ ก.พ. กําหนด โดยกรณีการแต่งตั้งผู้ดํารงตําแหน่งประเภทวิชาการ ระดับชํานาญการพิเศษ ให้ใช้หลักเกณฑ์และวิธีการตามหนังสือสํานักงาน ก.พ. ที่ นร 1006/ว 16 ลงวันที่ 22 มิถุนายน 2552 ซึ่งกําหนดให้ใช้หลักเกณฑ์และวิธีการตามหนังสือสํานักงาน ก.พ. ที่ นร 0708/ว 9 ลงวันที่ 12 พฤษภาคม 2535 กรณีการแต่งตั้งจากผู้ดํารงตําแหน่งประเภทวิชาการ ระดับชํานาญการ ให้ใช้หลักเกณฑ์และวิธีการตามหนังสือสํานักงาน ก.พ. ที่ นร 0708.1/ว 22 ลงวันที่ 30 กันยายน 2540 หรือหลักเกณฑ์และวิธีการสําหรับการแต่งตั้งให้ดํารงตําแหน่งประเภทอํานวยการ ระดับต้น ที่ ก.พ. จะกําหนดต่อไป

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2547 1650

โทรสาร 0 2547 1603